Messi: Guardiola fontosabb, mint én
A Barcelona aranylabdás labdarúgója azt mondta, hogy Pep Guardiola, a katalán együttes vezetőedzője sokkal fontosabb a csapat számára, mint ő.
“Kétségtelen tény, hogy minden menne tovább, csak éppen nem úgy, mint vele” – nyilatkozta az argentin légiós. – “Először is, nagyon nehéz lesz egy ugyanolyan képességű edzőt találni, ráadásul olyat, aki képes a legmagasabb szinten gyümölcsöztetni a tudását. A Barca azért játszik ilyen elképesztő szinten négy éve, mert ő irányítja.”

Guardiola szerződése a szezon végén jár le a katalánoknál, s a szakember egyelőre még nem döntötte el, hogy marad-e a klubnál.

Kövess minket a Facebookon is!

A fiatal tréner eddig három-három bajnoki címet és spanyol Szuperkupát, két-két Bajnokok Ligáját, európai Szuperkupát és klubvilágbajnokságot, valamint egy spanyol Király Kupát nyert a katalán sztárgárdával.
Foci